Z Á P I S N I C A

z konferencie MDKS konanej dňa 19.02.2022 v Trenčianskej Turnej

Prítomní : Podľa prezenčnej listiny

Program : 1/ Voľba mandátovej a návrhovej komisie

2/ Voľba overovateľom textu zápisnice

3/ Prednesenie správy predsedu o činnosti MDKS za rok 2021

4/ Prednesenie správy o hospodárení za rok 2021

5/ Voľba nových členov výboru MDKS

6/ Určenie zodpovedných za zaslanie ev. listov členov MDKS + počet nahlásených holubov na Slovenský zväz chovateľov pošt. holubov v Nitre

7/ Schvaľovanie nového nasadzovacieho strediska

8/ Schválenie pretekového plánu na rok 2022

9/ Schválenie ocenenia doletených holubov v sezóne 2022 + určenie zodpovedných za kontrolu

10/ Schválenie osôb, ktoré budú mať podpisové právo na účet MDKS v peňažnom ústave

11/ Diskusia – prebehne k jednotlivým bodom programu osobitne

12/ Schválenie uznesenia z konferencie

1/ Program konferencie MDKS bol jednomyseľne schválený všetkými prítomnými.

2/ Za členov mandátovej a návrhovej komisie boli jednomyseľne zvolení :

* Ján Bačík
* Jozef Poljak
* Daniel Ryba

3/ Za overovateľov textu zápisnice boli jednomyseľne zvolení :

* Daniel Ryba
* Štefan Janíček

4/ Správu o činnosti MDKS za rok 2021 predniesol predseda klubu p. František Navrátil

5/ Správu o hospodárení MDKS za rok 2021 predniesol Štefan Janíček.

6/ Za nových členov výboru MDKS boli zvolení pomerom hlasov - prítomní za, okrem jedného z prítomných, ktorý sa zdržal hlasovania :

* Rudolf Čmarada – výcvikár
* Peter Vačok – tajomník

7/ Za zodpovedných za zaslanie ev. listov členov MDKS + počet nahlásených holubov na Slovenský zväz chovateľov pošt. holubov v Nitre boli zvolení Peter Vačok a vedúci nasadzovacích stredísk.

8/ Po diskusii bolo jednomyseľne všetkými prítomnými schválené nové nasadzovacie stredisko so sídlom v obci Lokca s určením podmienky fyzického nasadenia minimálneho počtu holubov 60 ks. na pretek, v opačnom prípade /menšieho počtu ako 60 ks. holubov/ „gumičkovanie“ holubov z tohto nasadzovacieho strediska na nasledujúci pretek prebehne v nasadzovacom stredisku Rosina.

9/ Po diskusii pomerom 8 hlasov za a 7 hlasom proti bol schválený pretekový plán na rok 2022 :

* 02.07.2022 Brusel I /transport vlastnou dopravou/
* 16.07.2022 Brusel II /transport vlastnou dopravou/
* 30.07.2022 Brusel III /prostredníctvom dopravcu na Morave/

10/ Po diskusii jednomyseľne všetkými prítomnými bolo schválenie spôsobu ocenenia doletených holubov v sezóne 2022 s tým, že ocenenie zostáva podľa doteraz určeného kľúča a bolo schválené, že doletené holuby z jednotlivých závodov sa vyhodnocujú max. do 7 dní od dátumu štartu bez rozdielu počtu priletených holubov. Bolo schválené, že odmeňovať sa bude prvých 25 doletených holubov podľa stanoveného kľúča. V prípade menšieho počtu doletených holubov do 7 dní sa financie určené pre doletených holubov rozdelia pre menší počet doletených holubov + boli jednomyseľne zvolení zodpovední za kontrolu :

* Rudolf Čmarada
* Jozef Poljak

11/ Po diskusii jednomyseľne všetkými prítomnými boli zvolené osoby, ktoré budú mať prístup na účet MDKS a podpisové právo v peňažnom ústave :

* Jozef Horečný
* Peter Vačok

12/ Jednomyseľne všetkými prítomnými bolo schválené uznesenie

*Zapísal : Peter Vačok*

U z n e s e n i e

z konferencie MDKS konanej dňa 19.02.2022

Schvaľuje :

Program konferencie

1/ Voľbu mandátovej a návrhovej komisie v zložení :

* Ján Bačík
* Jozef Poljak
* Daniel Ryba

2/ Voľbu overovateľov zápisnice :

* Daniel Ryba
* Štefan Janíček

3/ Správu o činnosti MDKS za rok 2021

4/ Správu o hospodárení MDKS za rok 2021

5/ Voľbu nových členov výboru :

* Rudolf Čmarada – výcvikár
* Peter Vačok – tajomník

6/ Zriadenie nového nasadzovacieho strediska so sídlom v Lokci s určením podmienky fyzického nasadenia minimálneho počtu holubov 60 ks. na pretek, v opačnom prípade /menšieho počtu ako 60 ks. holubov/ „gumičkovanie“ holubov z tohto nasadzovacieho strediska na nasledujúci pretek prebehne v nasadzovacom stredisku Rosina.

7/ Pretekový plán na rok 2022 :

* 02.07.2022 Brusel I /transport vlastnou dopravou/
* 16.07.2022 Brusel II /transport vlastnou dopravou/
* 30.07.2022 Brusel III /prostredníctvom dopravcu na Morave/

8/ Spôsob ocenenia doletených holubov v sezóne 2022 s tým, že ocenenie zostáva podľa doteraz určeného kľúča a bolo schválené, že doletené holuby z jednotlivých závodov sa vyhodnocujú max. do 7 dní od dátumu štartu bez rozdielu počtu priletených holubov. Bolo schválené, že odmeňovať sa bude prvých 25 doletených holubov podľa stanoveného kľúča. V prípade menšieho počtu doletených holubov do 7 dní sa financie určené pre doletených holubov rozdelia pre menší počet doletených holubov + boli jednomyseľne zvolení zodpovední za kontrolu :

* Rudolf Čmarada a Jozef Poljak

10/ Uznesenie z konferencie MDKS konanej dňa 19.02.2022

Ukladá :

1/ Tajomníkovi MDKS Petrovi Vačokovi a vedúcim nasadzovacích stredísk zaslať do 25.02.2022 ev. listy členov MDKS + počet nahlásených holubov na Slovenský zväz chovateľov pošt. holubov v Nitre.

2/ Jozefovi Horečnému a Petrovi Vačokovi zabezpečiť prístup na účet MDKS a podpisové právo v peňažnom ústave.

V Trenčianskej Turnej 19.02.2022